ვლადიმერ გაფრინდაშვილი

ვლადიმერ გაფრინდაშვილი (დ. 14 აგვისტო, 1946, ჭიათურა, საქართველო) — ქართველი ინჟინერი. ქვეყნის გაზის ინდუსტრიაში შეტანილი წვლილისთვის, მიღებული აქვს სახელმწიფო და დარგობრივი ჯილდოები.

 ბიოგრაფია 
ვლადიმერ გაფრინდაშვილმა 1971 წელს დაამთავრა საქართველოს პოლიტექნიკური ინსტიტუტი. კარიერა დაიწყო 1973 წელს საქართველოს გაზიფიკაციის მთავარი კომიტეტის „თბილგაზის“ სამმართველოს გაზის ქსელებისა და მარეგულირებელი სადგურების კანტორის ინჟინტის თანამდებობაზე; 1978 წელს გადავიდა „საქტრანსგაზმრეწვში“, საკომპრესორო სადგურების საწარმოო განყოფილების უფროსად; 1982–85 წლებში მივლინებულ იქნა, კუბის სახალხო რესპუბლიკაში, სადაც მუშაობდა სხვადასვა თანამდებობებზე.საქართველოს ენერგეტიკოსები = Georgian Power Engineers: ენციკლოპედია. თბილისი, 2016. გვ. 63–64

1985 წელს საქართველოში დაბრუნების შემდეგ მუშაობა განაგრძო „საქტრანსგაზმრეწვი“-ში, საკომპრესორო სადგურების საწარმოო განყოფილების უფროსად; 1993 წელს დაინიშნა ამავე კომპანიის  ენერგო-მექანიკური განყოფილების უფროსად; 1998 წელს სტაჟირებით მივლინებული იყო საფრანგეთში „გაზ დე ფრანს“-ში, სადაც გაიარა პროფესიული ტრენინგი. თანამშრომლობდა ევროკავშირის „TACIS“-ის პროგრამაში.

1999 წელს გაფრინდაშვილი დააწინაურეს. იგი დაინიშნა „საქტრანსგაზმრეწვის“ საგურამოს მაგისტრალური გაზსადენების საგურამოს სახაზო-საწარმოო სამმართველოს უფროსის მოადგილედ; 2000 წელს საგურამოს საბაზო-საექსპლუატაციო ფილიალის მთავარი ინჟინერად და 2004 წელს დაინიშნა ამავე ფილიალის დირექტორად. 

2005 წელს დაინიშნა შპს „საქართველოს გაზის ტრანსპორტირების კომპანია“, მაგისტრალური გაზსადენებისა და გაზგამანწილებელი სადგურების ექსპლუატაციის დეპარტამენტის უფროსად; 2008 წლიდან მუშაობს შპს „საქართველოს გაზის ტრანსპორტირების კომპანიაში“ საინჟინრო-ტექნიკური უზრუნველყოფის დეპარტამენტის მაგისტრალური გაზსადენების და გაზგამანაწილებელი სადგურების ექსპლუატაციის სამსახურის უფროსად.

ვლადიმერ გაფრინდაშვილს მიღებული აქვს რამდენიმე სახელმწიფო და დარგობრივი ჯილდო, მათ შორის საქართველოს ეკონომიკისა და მდგრადი განვითარების სამინისტროს პრესტიჟული წოდება „საქართველოს გაზის ინდუსტრიის დამსახურებული მუშაკი“.

სქოლიო

კატეგორია:ქართველი ინჟინრები
კატეგორია:ცოცხალი ადამიანები